Ja by som na vašom mieste vychádzala z toho, že vy sama píšete, že si pripadáte niekedy ako nenormálna. Tiež píšete, že deti nezvládate (čo môže znamenať všeličo - napr. že ste preťažená neustálou starostlivosťou o ne, že ste na ne prevažne sama a ste vyčerpaná, že nemáte u detí dostatočnú autoritu napr. preto, lebo vidia aj iných ľudí, že sa k vám správajú podobne, alebo že riešite všetko krikom...).
Možno by ste mohli začať tým, že si vezmete do vrecka mincu alebo ju budete mať stál niekde poruke a vždy, keď pôjdete riešiť deti, si hodíte mincou, či to bude s krikom alebo bez kriku.
A môžete tiež uvažovať o psychologickej starostlivosti, kde by ste sa mohli trochu viac zaoberať tým, prečo toľko kričíte, ako a či sa s tým dá niečo urobiť, aké iné výchovné možnosti máte atď. Neznamená to, že nie ste "normálna", znamená to len skúsiť sa učiť používať silu, ktorú dávate do svojho hlasu a kriku aj iným spôsobom.